Author: NN_30
Last saved by: Goran Stojic

ZBOG POZITIVNE REAKCIJE GRAĐANA IZ JKP “GRADSKA TOPLANA”
 
Topli radijatori svakog jutra

Kako saopštavaju iz JKP „Gradska Toplana“, zbog pozitivne reakcije građana na obavljene tople probe, doneta je odluka po kojoj će svi toplotni izvori startovati svakog jutra, tako da građani mogu očekivati tople radijatore već od ranih jutarnjih časova, pa sve do porasta spoljne temperature. 
S obzirom na visoke dnevne temperature, toplotni izvori neće raditi u večernjim satima.

Ovakav režim rada ima status toplih proba i trajaće do ponedeljka 15. oktobra kada zvanično počinje grejna sezona.

Najavljene tople probe na toplotnom izvoru Somborska neće se obaviti u najavljenom terminu zbog administrativnih problema vezanih za prelazak ovog postrojenja sa mazuta na gas. 
-Gradska toplana i Grad Niš ulažu velike napore za rešenje ovog problema, tako da se očekuje početak isporuke toplotne energije najkasnije do 15.oktobra- navode u JKP “Gradska Toplana”.

J. M.
LEG:JUTRA U NIŠKIM STANOVIMA TOPLA:Gradska toplana

(Projekat “Nišlije se uključuju u odlučivanje” sufinansiran iz budžeta grada Niša)